**Material Transfer Agreement**

สัญญาฉบับนี้มีผลบังคับใช้เหนือวัตถุทางชีวภาพและข้อมูลที่เกี่ยวโยง อีกทั้ง สัญญาฉบับนี้ได้รับการออกแบบสำหรับกรณีที่ไม่มีสัญญาความร่วมมือบังคับระหว่างคู่สัญญา

1. **คู่สัญญา**

ผู้ให้บริการ X [ใส่ชื่ออย่างเป็นทางการของนิติบุคคลที่มีอำนาจเข้าทำสัญญาฉบับนี้] [ประเภทนิติบุคคล เช่น มูลนิธิ บริษัทจำกัด] ได้รับการจัดตั้งและอยู่ภายใต้บังคับแห่งกฎหมายของ [ใส่กฎหมายที่บังคับเหนือ] โดยมีสำนักงานใหญ่ตั้งอยู่ที่ [ใส่ที่อยู่] โดย [ใส่ชื่อผู้มีอำนาจกระทำการแทน]

และ

สถาบัน Y [ใส่ชื่ออย่างเป็นทางการของนิติบุคคลที่มีอำนาจเข้าทำสัญญาฉบับนี้] [ประเภทนิติบุคคล เช่น มูลนิธิ บริษัทจำกัด] ได้รับการจัดตั้งและอยู่ภายใต้บังคับแห่งกฎหมายของ [ใส่กฎหมายที่บังคับเหนือ] โดยมีสำนักงานใหญ่ตั้งอยู่ที่ [ใส่ที่อยู่] โดย [ใส่ชื่อผู้มีอำนาจกระทำการแทน]

และ/หรือ

บริษัท Z [ใส่ชื่ออย่างเป็นทางการของนิติบุคคลที่มีอำนาจเข้าทำสัญญาฉบับนี้] [ประเภทนิติบุคคล เช่น มูลนิธิ บริษัทจำกัด] ได้รับการจัดตั้งและอยู่ภายใต้บังคับแห่งกฎหมายของ [ใส่กฎหมายที่บังคับเหนือ] โดยมีสำนักงานใหญ่ตั้งอยู่ที่ [ใส่ที่อยู่] โดย [ใส่ชื่อผู้มีอำนาจกระทำการแทน] และ/หรือ [..]

โดย ผู้ให้บริการ X เป็น [เช่น populations biobank] จัดตั้งขึ้นเพื่อวัตถุประสงค์ในการอำนวยความสะดวกแก่งานวิจัยในการจัดเก็บตัวอย่างทางชีวภาพของมนุษย์ และสถาบัน Y (ต่อไปนี้เรียกว่า ผู้รับบริการ) เป็นสถาบันการวิจัยโดย [แสวงหากำไร หรือไม่แสวงหากำไร] ที่ตั้งใจจะทำการวิจัยตัวอย่างที่ได้รับจากผู้ให้บริการ และผู้ให้บริการมีความประสงค์จะส่งตัวอย่างให้แก่ผู้รับบริการ

โดยได้ตกลงผูกพันตามข้อสัญญาที่ระบุในสัญญาฉบับนี้

1. **ขอบเขตการจัดหา**

ผู้ให้บริการจัดหาตัวอย่าง/ข้อมูลดังต่อไปนี้ให้แก่ผู้รับบริการ: [ระบุอย่างเฉพาะเจาะจงหรืออ้างอิงถึงเอกสารแนบที่ระบุอย่างชัดเจน]

1. **การให้ตัวอย่างทางชีวภาพ**

ผู้รับบริการรับทราบว่าตัวอย่างและข้อมูลที่เกี่ยวโยงนั้นให้บนฐาน “ที่เป็นอยู่” โดยไม่มีการรับประกันคุณภาพให้เป็นที่พอใจหรือการใช้เพื่อวัตถุประสงค์หนึ่งวัตถุประสงค์ใด หรือการรับประกันในรูปแบบอื่นไม่ว่าโดยชัดแจ้งหรือโดยอนุมาน

ผู้รับบริการรับทราบว่าตัวอย่างอาจมีคุณลักษณะที่เป็นอันตราย และ/หรือไม่ชัดเจน จึงตกลงที่จะใช้ความระมัดระวังพอสมควรในการใช้ จัดการ จัดเก็บ เคลื่อนย้าย ทิ้ง และการเก็บรักษาตัวอย่างเหล่านั้น โดยผู้รับบริการจะจัดเก็บตัวอย่างโดยพลันในสถานะ [แช่แข็ง?] และตามกฎหมายและข้อบังคับที่มีผลบังคับใช้ ผู้รับบริการจะแจ้งผู้ให้บริการเป็นลายลักษณ์อักษรเมื่อเคลื่อนย้ายตัวอย่างไปยังสถานที่แห่งอื่นของผู้รับบริการ นอกเหนือจากสถานที่ที่จัดส่ง

ผู้รับบริการรับทราบว่าตัวอย่างที่จัดหาอาจมีไวรัส จีโนมไวรัสที่ยังปรากฏ หรือสารติดเชื้ออื่นๆ โดยผู้รับบริการตกลงที่จะปฏิบัติแก่ตัวอย่างเสมือนหนึ่งว่าตัวอย่างเหล่านั้นไม่ปลอดเชื้อปนเปื้อน และรับรองว่าตัวอย่างทั้งหมดจะดำเนินการโดยผู้ชำนาญการที่เหมาะสมภายใต้สภาพการทำงานของห้องปฏิบัติการที่มีมาตรการการจัดเก็บวัตถุอันตรายทางชีวภาพที่สมควร ผู้รับบริการมีหน้าที่โดยสมบูรณ์ในการจัดการตัวอย่างอย่างปลอดภัยและเหมาะสมนับแต่ได้รับตัวอย่าง

ผู้รับบริการไม่สามารถใช้ตัวอย่างแก่มนุษย์ และตกลงที่จะไม่เปลี่ยนแปลงตัวอย่าง ผู้รับบริการจะงดเว้นการทดสอบตัวอย่างเพื่อวัตถุประสงค์ใดๆ เว้นแต่เพื่อรับรองและควบคุมคุณภาพ และการทดแทนตัวอย่าง

ผู้รับบริการยืนยันว่าตัวอย่างจะจัดเก็บอยู่ในพื้นที่ของผู้รับบริการ ณ ที่อยู่ที่ระบุใน แบบเสนอโครงการวิจัย หรือในสัญญาฉบับนี้ และจะไม่โอนย้ายตัวอย่าง (ไม่ว่าทั้งหมดหรือบางส่วน) ไปยังสถานที่แห่งอื่นโดยไม่ได้รับความยินยอมเป็นลายลักษณ์อักษรจากผู้ให้บริการ ผู้รับบริการจะส่งต่อคำขอใดๆ สำหรับตัวอย่างไปยังผู้ให้บริการ

ผู้รับบริการยืนยันว่าได้รับใบอนุญาตนำเข้าที่จำเป็นในการรับตัวอย่างเข้าในประเทศของตนเพื่อวัตถุประสงค์ภายใต้สัญญาฉบับนี้

1. **การคุ้มครองข้อมูลส่วนบุคคล**

**เอกสารแนบท้าย A** ระบุถึงข้อมูล และ/หรือตัวอย่างที่ผู้ให้บริการจะจัดหาให้แก่ผู้รับบริการ ตามที่ระบุในมาตรการที่ผ่านการรับรอง [หมายเลข REC] อีกทั้ง กรอบระยะเวลาและวิธีการจัดส่งข้อมูล และ/หรือตัวอย่างได้ระบุอยู่ใน**เอกสารแนบท้าย A** เช่นกัน

เพื่อวัตถุประสงค์ของสัญญาฉบับนี้ ผู้ให้บริการยืนยันว่าผู้ให้บริการมีสิทธิที่จะจัดส่งตัวอย่าง และ/หรือข้อมูลส่วนบุคคลแก่ผู้รับบริการ และได้รับความยินยอมจากเจ้าของข้อมูลส่วนบุคคลที่เกี่ยวข้องที่ครอบคลุมการใช้งานที่ระบุในสัญญาฉบับนี้

ผู้รับบริการจะใช้ตัวอย่าง/ข้อมูลเพื่อวัตถุประสงค์ในการวิจัยที่กำหนดและภายในขอบเขตของโครงการวิจัยเท่านั้น ผู้รับบริการยืนยันว่าโครงการวิจัยที่ได้รับอนุมัติ (Approved Research Project) ได้ผ่านการรับรองทางวิทยาศาสตร์โดยหน่วยงานตามวิธีการที่ระบุใน แบบเสนอโครงการวิจัย และการใช้งานตัวอย่าง/ข้อมูลตามแผนได้รับอนุมัติโดยคณะกรรมการทางจริยธรรมและคณะกรรมการทางวิทยาศาสตร์ที่สมควร ผู้รับบริการยืนยันว่างานทั้งหมดที่ใช้ตัวอย่าง/ข้อมูลจะได้รับการปฏิบัติตามกฎหมาย ข้อบังคับ แนวปฏิบัติ และการอนุมัติที่มีผลบังคับใช้ โดยผู้รับบริการจะจัดเก็บตัวอย่างในสถานที่ปลอดภัย หรือเก็บข้อมูลในระบบเครือข่ายที่ปลอดภัย ตามมาตรฐานที่พึงคาดหมายได้ว่าสมควรสำหรับการเก็บตัวอย่างที่มีค่า และ/หรือข้อมูลที่อ่อนไหว/เป็นความลับ ผู้รับบริการจะงดเว้นจากการตามหา หรือระบุตัวผู้ให้ตัวอย่าง และจะเก็บความลับของข้อมูลที่เกี่ยวข้องกับผู้ที่สามารถระบุตัวได้ตลอดเวลา ผู้รับบริการตกลงที่จะไม่ให้บุคคลภายนอกเข้าถึงตัวอย่าง/ข้อมูล หรือข้อมูลที่สามารถตรวจสอบได้จากตัวอย่างใดๆ ไม่ว่าทั้งหมดหรือบางส่วน ผู้รับบริการจะจำกัดการเข้าถึงและการประมวลผลตัวอย่าง/ข้อมูลไว้เฉพาะเพียงลูกจ้างหรือตัวแทนที่มีอำนาจของผู้ให้บริการที่ (ก) จำเป็นต้องประมวลผลตัวอย่างเพื่อปฏิบัติงานอันเกี่ยวข้องกับตัวอย่าง/ข้อมูล และตามโครงการวิจัย และ (ข) ได้ลงนามในสัญญากับผู้รับบริการ ที่กำหนดให้บุคคลเหล่านั้นมีหน้าที่ในการรักษาความลับของตัวอย่าง/ข้อมูล และข้อมูลใดๆ ที่เป็นผลเนื่องมาจากตัวอย่าง/ข้อมูลเหล่านั้น หรือที่ได้รับการเปิดเผย

ผู้รับบริการจะไม่พยายามที่จะติดต่อเจ้าของตัวอย่าง/เจ้าของข้อมูลส่วนบุคคล

ผู้รับบริการจะดำเนินการตามสมควรเพื่อทำลายตัวอย่างทางชีวภาพของบุคคลใดๆ เมื่อผู้ให้บริการเห็นว่าบุคคลนั้นได้ถอนความยินยอมแล้ว และผู้รับบริการยืนยันว่าผู้รับบริการจะจัดการเกี่ยวกับการถอนความยินยอมโดยเจ้าของตัวอย่าง/เจ้าของข้อมูลส่วนบุคคลที่ผู้ให้บริการแจ้งแก่ผู้รับบริการโดยพลันและตามสมควร

เมื่อบรรลุโครงการวิจัย หรือเมื่อยกเลิกสัญญาฉบับนี้ ผู้รับบริการจะคืนตัวอย่างทางชีวภาพแก่ผู้ให้บริการ หรือทำลายตัวอย่างทางชีวภาพและยืนยันแก่ผู้ให้บริการ (เป็นลายลักษณ์อักษร) ว่าได้ทำลายแล้ว

เมื่อแจ้งแก่ผู้รับบริการตามสมควร และเพื่อยืนยันหรือสอบสวนการปฏิบัติตามข้อสัญญาในสัญญาฉบับนี้ ผู้ให้บริการหรือบุคคลภายนอกที่สมควรสามารถ

• เลือกที่จะตรวจพื้นที่และสถานประกอบการที่เกี่ยวข้องอื่นๆ ของผู้รับบริการ เพื่อตรวจสอบความปลอดภัย การจัดเก็บ หรือข้อตกลงอื่นใดอันเกี่ยวกับตัวอย่างทางชีวภาพ

• ขอข้อมูลเพิ่มเติมเกี่ยวกับโครงการวิจัยที่ได้รับอนุมัติ (Approved Research Project) และ/หรือความคืบหน้าใดๆ ตามที่ผู้ให้บริการเห็นสมควร

• ผู้ให้บริการจะเป็นผู้มีภาระค่าใช้จ่ายอันเกี่ยวข้องกับการตรวจสอบดังกล่าว เว้นแต่ตรวจพบว่าผู้รับบริการผิดสัญญาว่าด้วยมาตรการและการประมวลผลตัวอย่างใดๆ โดยในกรณีดังกล่าว ผู้รับบริการจะมีหน้าที่คืนค่าใช้จ่ายที่สมควรที่ผู้ให้บริการ และบุคคลภายนอกที่เกี่ยวข้องได้ชำระ

ข้อสัญญาใดๆ ในสัญญาฉบับนี้มีที่มีวัตถุประสงค์ในการคุ้มครองสิทธิของเจ้าของตัวอย่าง/เจ้าของข้อมูลส่วนบุคคลจะคงอยู่ผูกพันแม้อายุสัญญานี้จะสิ้นสุดลงหรือมีการยกเลิกสัญญาฉบับนี้แล้วก็ตาม

1. **ทรัพย์สินทางปัญญา**

กรรมสิทธิ์ในตัวอย่าง/ข้อมูลจะคงเป็นของผู้ให้บริการ และตัวอย่าง/ข้อมูลได้มอบให้แก่ผู้รับบริการเป็นบริการต่อชุมชนการวิจัย โดยผู้รับบริการจะมีสิทธิเหนือสิ่งประดิษฐ์ใดๆ ตราบเท่าที่เป็นผลเนื่องมาจากการใช้ตัวอย่าง/ข้อมูลโดยผู้รับบริการแต่เพียงผู้เดียว โดยผู้รับบริการจะให้สิทธิในสิ่งประดิษฐ์นั้นแก่ผู้ให้บริการอย่างเป็นสากล ไม่เป็นแต่เพียงผู้เดียว โดยไม่มีค่าใช้จ่าย และโดยไม่สามารถเพิกถอนได้ ทั้งนี้ หากผู้รับบริการไม่ประสงค์จะรับความคุ้มครองทรัพย์สินทางปัญญาเหนือสิ่งประดิษฐ์ดังกล่าว ผู้รับบริการจะโอนสิทธิดังกล่าวให้แก่ผู้ให้บริการโดยไม่มีค่าใช้จ่าย ตราบเท่าที่ผู้ให้บริการและผู้รับบริการมีส่วนในการพัฒนาสิ่งประดิษฐ์นั้น ทั้งสองฝ่ายจะเป็นเจ้าของสิทธิใดๆ เหนือข้อมูลนั้นร่วมกัน โดยสิ่งประดิษฐ์ใดๆ ที่พัฒนาโดยลูกจ้างหรือตัวแทนของคู่สัญญาฝ่ายใด ให้ฝ่ายนั้นเป็นผู้มีเจ้าของ ทั้งนี้ เว้นแต่ที่ระบุในข้อสัญญาข้อ 5 ไม่มีสิ่งใดในสัญญาฉบับนี้เป็นการให้สิทธิแก่ผู้ให้บริการหรือผู้รับบริการซึ่งสิทธิบัตร คำขอจดทสิทธิบัตร เครื่องหมายการค้า ลิขสิทธิ์ ความลับทางการค้า โนว์ฮาว (ไม่ว่าสามารถจดสิทธิบัตรได้หรือไม่) หรือทรัพย์สินทางปัญญาอื่นให้แก่คู่สัญญาอีกฝ่ายหนึ่ง

1. **การคืนและการเผยแพร่ผลลัพธ์**

ในช่วงเวลาหลังการเผยแพร่เอกสารที่อธิบายถึงผลลัพธ์ของการวินิจฉัยเนื้อหาใดๆ ผู้รับบริการตกลงว่าผู้ให้บริการจะเผยแพร่ผ่านเว็บไซต์ของผู้ให้บริการซึ่ง:

• ข้อมูลทั่วไปเกี่ยวกับผลวิจัยแก่สาธารณะ

• ข้อมูลโดยสรุปเกี่ยวกับผลลัพธ์แก่ผู้ที่ลงทะเบียนในเว็บไซต์ของผู้ให้บริการ

• ข้อมูลเฉพาะที่ผ่านการดัดแปลงเกี่ยวกับผลลัพธ์ให้แก่ผู้ที่ลงทะเบียนในเว็บไซต์ของผู้ให้บริการ

1. **การให้เครดิต**

ผู้รับบริการตกลงที่จะรับรองแหล่งที่มาของตัวอย่างในการเผยแพร่ใดๆ หรือผลงานที่เผยแพร่ต่อสาธารณชนในรูปแบบใดๆ โดยจะต้องใช้รูปแบบการใช้คำดังต่อไปนี้: “เรารับรองผู้ให้บริการ ที่ได้รับทุนจาก [..] เป็นผู้จัดหาตัวอย่าง”

1. **รายงาน/การแจ้งเตือน**

ผู้รับบริการจะจัดหาสำเนาของรายงานผลลัพธ์ใดๆ ที่เกิดจากการใช้งานทรัพยากรของผู้ให้บริการในรูปแบบใดๆ (เช่น วารสาร รายงานออนไลน์ รายงานการประชุม)

การแจ้งเตือนใดๆ ภายใต้สัญญาฉบับนี้ ต้องเป็นลายลักษณ์อักษรและส่งทางอีเมลไปยังที่อยู่ที่ระบุข้างล่าง หรือ (ในกรณีที่ไม่สามารถส่งผ่านอีเมล) ทางไปรษณีย์ ให้แก่ผู้ให้บริการหรือผู้รับบริการ โดยจะถือว่ารับเมื่อเครือข่ายอีเมลของผู้รับบริการได้รับในกรณีของอีเมล (เว้นแต่ได้รับอีเมลตอบกลับอัตโนมัติว่าไม่สามารถส่งอีเมลได้) และในวันที่ส่ง ในกรณีการส่งทางไปรษณีย์ (หรือ หากไม่ใช่วันทำการ วันทำการถัดจากวันดังกล่าว)

1. **วันหมดอายุ/การยกเลิกสัญญา**

สัญญาฉบับนี้จะหมดอายุในวันที่ [โปรดระบุวันที่] เว้นแต่คู่สัญญาทั้งสองฝ่ายตกลงเป็นลายลักษณ์อักษรให้เลิกสัญญาก่อนกำหนดเวลาดังกล่าว

ผู้ให้บริการมีสิทธิบอกเลิกสัญญาฉบับนี้โดยแจ้งผู้รับบริการเป็นลายลักษณ์อักษร ถ้า:

• ผู้รับบริการละเมิดข้อสัญญาว่าด้วยตัวอย่างภายใต้สัญญาฉบับนี้ และในกรณีที่สามารถแก้ไขได้ ไม่แก้ไขภายใน 20 วันนับแต่วันที่ได้รับหนังสือเตือนเป็นลายลักษณ์อักษรถึงการกระทำละเมิดดังกล่าวและคำขอให้แก้ไข โดยการละเมิดใดๆ จะถือว่าสามารถแก้ไขได้ถ้าผู้รับบริการสามารถปฏิบัติตามข้อสัญญาดังกล่าวได้ เว้นแต่เป็นเรื่องเวลาการปฏิบัติ ซึ่งระยะเวลาการปฏิบัติดังกล่าวไม่ถือเป็นสาระสำคัญ

• ผู้รับผิดชอบหลักของผู้รับบริการไม่ได้เป็นลูกจ้าง (หรือว่าจ้างในลักษณะอื่น) ของสถาบันของผู้รับบริการ หรือ

• สถาบันของผู้รับบริการยุติ หรือมีโอกาสที่จะยุติ การดำเนินกิจการ

สิทธิในการบอกเลิกสัญญาภายใต้ข้อสัญญาข้อนี้ ไม่กระทบถึงสิทธิหรือการเยียวยารูปแบบอื่นของคู่สัญญาฝ่ายใดฝ่ายหนึ่งอันเกี่ยวกับการละเมิด หากมี หรือการละเมิดอื่นใด

เมื่อหมดอายุสัญญา หรือบอกเลิกสัญญาฉบับนี้:

• สิทธิใดๆ ที่มอบให้แก่ผู้รับบการเป็นอันยกเลิกอัตโนมัติ

• ผู้รับบริการจะทำลายข้อมูล หรือกระทำการอื่นให้ไม่สามารถเข้าถึงข้อมูลได้ และ

• ผู้รับบริการจะต้องคืนหรือทำลายตัวอย่างทางชีวภาพใดๆ ตามแต่ผู้ให้บริการจะกำหนด

1. **การโอนสิทธิหน้าที่ และการรับช่วงสิทธิ**

คู่สัญญาทั้งสองฝ่ายไม่สามารถโอนสัญญาฉบับนี้ หรือสิทธิหน้าที่ใดๆ ภายใต้สัญญาฉบับนี้โดยไม่ได้รับความยินยอมเป็นลายลักษณ์อักษรจากคู่สัญญาอีกฝ่ายหนึ่ง โดยความยินยอมดังกล่าวจะต้องไม่ถูกห้าม หรือล่าช้าโดยไม่มีเหตุอันสมควร ผู้รับบริการจะไม่ให้ช่วงสิทธิแก่การกระทำตามหน้าที่ใดๆ ภายใต้สัญญาฉบับนี้ หรือส่วนใดๆ โดยไม่ได้รับความยินยอมเป็นลายลักษณ์อักษรล่วงหน้าจากผู้ให้บริการ โดยผู้ให้บริการจะไม่ห้ามการให้ความยินยอมโดยไม่มีเหตุอันสมควร ในกรณีที่ได้รับความยินยอมเช่นว่าแล้ว ผู้รับบริการต้องรับผิดแก่กระทำ การละเมิด และการละเว้นใดๆ โดยผู้รับช่วงสิทธิเสมือนหนึ่งว่าเป็นการกระทำของตนเอง และการให้ความยินยอมใดๆ ไม่ทำให้หน้าที่ใดๆ ของผู้รับบริการภายใต้สัญญาฉบับนี้ระงับลง

1. **ข้อจำกัดความรับผิด และความรับผิด**

ผู้รับบริการจะป้องกันผู้ให้บริการต่อความสูญหาย (ไม่ว่าทางตรงหรือทางอ้อม และไม่ว่าคู่สัญญาทั้งสองฝ่ายสามารถคาดการณ์ได้หรือไม่) ความเสียหาย ค่าใช้จ่าย (รวมถึงแต่ไม่จำกัดเพียงค่าใช้จ่ายทางด้านกฎหมายที่สมควร) ทั้งหมด ที่ผู้ให้บริการต้องเสียอันเป็นผลมาจาก: (ก) การใช้ การจัดเก็บ หรือการทิ้งตัวอย่างทางชีวิภาพ/ข้อมูลส่วนบุคคลโดยผู้รับบริการ หรือ (ข) ความประสาทเลินเล่อหรือการจงใจไม่ปฏิบัติตามโดยผู้รับบริการ ตราบใดที่ผู้ให้บริการตกลงที่จะใช้ความสามารถตามสมควรในการลดความสูญหายดังกล่าว

คู่สัญญาทั้งสองฝ่ายรับทราบและตกลงว่าสิ่งใดๆ ที่มอบให้ภายใต้สัญญาฉบับนี้ ไม่มีการรับประกันใดๆ ไม่ว่าโดยชัดแจ้งหรือโดยอนุมาน และ BIOBANK ปฏิเสธโดยชัดแจ้งซึ่งการรับประกันการใช้งานใดๆ รับประกันการใช้เพื่อวัตถุประสงค์เป็นการเฉพาะเจาะจง การไม่ละเมิด หรือว่าตัวอย่างจะไม่ด้อยค่าลงในการจัดเก็บของผู้รับบริการ คู่สัญญาทั้งสองฝ่ายไม่แสดงว่าการใช้สิ่งใดๆ ภายใต้สัญญาฉบับนี้จะไม่ละเมิดสิทธิบัตร หรือสิทธิส่วนบุคคลของบุคคลภายนอก

คู่สัญญาทั้งสองฝ่ายจะไม่ต้องรับผิดแก่ความเสียหาย หรือความเสียหายพิเศษที่เกิดจาก หรือเกี่ยวข้องกับสัญญาฉบับนี้ในทุกกรณี ไม่ว่าคู่สัญญาฝ่ายหนึ่งฝ่ายใดได้รับคำเตือนหรือรับหนังสือแจ้งเตือนว่ามีโอกาสเกิดความเสียหายดังกล่าวหรือไม่ก็ตาม

1. **เหตุสุดวิสัย**

หากคู่สัญญาฝ่ายใดฝ่ายหนึ่งได้รับผลกระทบจากการปฏิบัติหน้าที่ภายใต้สัญญาฉบับนี้เนื่องจากเหตุสุดวิสัย คู่สัญญาฝ่ายนั้นจะต้องแจ้งให้คู่สัญญาอีกฝ่ายหนึ่งทราบถึงวันที่เริ่มต้นและผลกระทบจากการปฏิบัติหน้าที่ภายใต้สัญญาฉบับนี้ที่ได้รับจากเหตุสุดวิสัยดังกล่าวโดยพลัน หากคู่สัญญาทั้งสองฝ่ายยินยอม หน้าที่ของคู่สัญญาฝ่ายที่ได้รับผลกระทบจะถูกเลื่อนออกเท่าระยะเวลาของเหตุสุดวิสัยดังกล่าว คู่สัญญาที่ได้รับผลกระทบจะไม่ต้องรับผิดสำหรับความล้มเหลวในการปฏิบัติหน้าที่ที่เป็นผลกระทบจากเหตุสุดวิสัย ตราบใดที่คู่สัญญาฝ่ายนั้นต้องใช้ความพยายามตามสมควรเพื่อลดผลกระทบจากเหตุดังกล่าว และจะต้องกลับมาปฏิบัติหน้าที่ใดเร็วที่สุดหลังจากเหตุสุดวิสัยดังกล่าวได้ผ่านพ้น ทั้งนี้ หากระยะเวลาการไม่ปฏิบัติตามสัญญาเกินกว่า 28 วันนับแต่เกิดเหตุสุดวิสัย คู่สัญญาฝ่ายที่ไม่ได้รับผลกระทบสามารถบอกเลิกสัญญาฉบับนี้ได้โดยส่งหนังสือให้คู่สัญญาอีกฝ่ายเป็นลายลักษณ์อักษร เพื่อวัตถุประสงค์ของข้อสัญญาข้อนี้ เหตุสุดวิสัยหมายถึงเหตุการณ์ใดๆ นอกเหนืออำนาจควบคุมโดยสมควรโดยคู่สัญญา รวมถึงแต่ไม่จำกัดเพียง การกระทำของพระเจ้า สงคราม การก่อการร้าย การจลาจล ความเสียหายร้ายแรง หรือการปฏิบัติตามกฎหมาย คำสั่งรัฐบาล กฎเกณฑ์ ข้อบังคับหรือคำสั่ง อุบัติเหตุ ไฟไหม้ น้ำท่วม หรือพายุ ทั้งนี้เพื่อให้สิ้นสงสัย การประท้วงแรงงาน การปฏิบัติการทางอุตสาหกรรม ความล้มเหลวของระบบเทคโนโลยี การล้มละลายของบุคคลภายนอก และความล้มเหลวของผู้ให้บริการหรือบุคคลภายนอกอื่นไม่ถือเป็นเหตุสุดวิสัย ข้อสัญญาข้อนี้ไม่กระทบถึงสิทธิอื่นใดที่คู่สัญญาฝ่ายใดฝ่ายหนึ่งมีในการบอกเลิกสัญญาฉบับนี้

1. **กฎหมายที่บังคับใช้ และอำนาจศาล**

สัญญาฉบับนี้อยู่ภายใต้และตีความตามกฎหมายของประเทศไทย คู่สัญญาทั้งสองฝ่ายตกลงส่งข้อพิพาทใดๆ อันอาจเกิดหรือเกี่ยวข้องกับสัญญาฉบับนี้ไปยังเขตอำนาจของศาลไทย ซึ่งเป็นศาลที่มีเขตอำนาจแต่เพียงผู้เดียว

1. **ข้อตกลงทั่วไป**

สัญญาฉบับนี้มีผลบังคับระหว่างความสัมพันธ์ของคู่สัญญาโดยไม่คำนึงถึงเงื่อนไขอื่นใด และเมื่อประกอบกับเอกสารอื่นใดที่อ้างถึงในสัญญาฉบับนี้ ให้เป็นความตกลงทั้งหมดระหว่างคู่สัญญาอันเกี่ยวกับเนื้อหาที่ระบุในสัญญาฉบับนี้

หากข้อสัญญาใดๆ ในสัญญานี้ขัดกับเอกสารแนบท้าย หรือเอกสารที่เกี่ยวข้อง (รวมถึงแต่ไม่จำกัดเพียง ข้อกำหนดของ การเข้าถึง) ให้เอาความในสัญญานี้บังคับ การสละสิทธิ ความล่าช้า หรือการละเว้นโดยคู่สัญญาฝ่ายหนึ่งฝ่ายใด ไม่โดยชัดแจ้งหรือโดยอนุมาน ในการบังคับหรือปฏิบัติตามสิทธิหรือข้อเรียกร้องใดๆ ภายใต้สัญญาฉบับนี้ ไม่ถือเป็นการสละสิทธิหรือข้อเรียกร้องดังกล่าว

ไม่มีข้อสัญญาใดในสัญญาฉบับนี้มีเจตนาที่จะให้บุคคลภายนอกใช้สิทธิตามสัญญาฉบับนี้ และไม่มีการให้สิทธิใดๆ แก่บุคคลภายนอก ไม่ว่าโดยกฎหมายหรือโดยวิธีการอื่น

ไม่มีข้อสัญญาใดในสัญญาฉบับนี้เป็นการสร้างหุ้นส่วน กิจการร่วมค้า หรือความสัมพันธ์ในลักษณะตัวแทนระหว่างคู่สัญญาทั้งสองฝ่าย

การเปลี่ยนแปลงข้อสัญญาในสัญญาฉบับนี้จะต้องตกลงเป็นลายลักษณ์อักษร และลงนามในนามของคู่สัญญาทั้งสองฝ่ายก่อนมีผลบังคับใช้

1. **เอกสารแนบท้ายสัญญา**

สัญญาฉบับนี้รวมถึงเงื่อนไขข้อตกลงที่แนบท้าย (รวมถึงเอกสาร และ/หรือตัวอย่างใดๆ ที่เอกสารเหล่านั้นอ้างถึง) เอกสารแนบท้าย และเนื้อหาของ แบบเสนอโครงการวิจัย [เลขที่อ้างอิง] (หากมี)

**การจัดทำ**

ลงนามเป็นสัญญา

|  |  |  |
| --- | --- | --- |
| **ลงนาม**เพื่อและในนามของโรงพยาบาลบ้านแพ้ว โดยมีผู้มีอำนาจกระทำการแทน |  | **ลงนาม**เพื่อและในนามของผู้รับบริการ โดยผู้มีอำนาจกระทำการแทน |
| …………………….………**ผู้อำนวยการโรงพยาบาล**(…........................................)**ชื่อ (ตัวพิมพ์)**…………………….………**ตำแหน่ง (ตัวพิมพ์)**…………………….………**วันที่** |  | …………………….………ผู้มีอำนาจกระทำการแทน(…………………………..)ชื่อ (ตัวพิมพ์)…………………………ตำแหน่ง (ตัวพิมพ์)…………………….วันที่ |
| ต่อหน้า…………………………..(…………………………)**ชื่อพยาน (ตัวพิมพ์)**…………………….**วันที่** |  | ต่อหน้า…………………………..(…………………………)**ชื่อพยาน (ตัวพิมพ์)**…………………….**วันที่** |

เพื่อเป็นหลักฐาน คู่สัญญาทั้งสองฝ่ายต่างได้อ่านและเข้าใจข้อความที่ระบุในสัญญาฉบับนี้โดยตลอดดีแล้ว และยืนยันว่าถูกต้องและเป็นไปตามเจตนารมณ์ของคู่สัญญาทั้งสองฝ่าย จึงได้ลงลายมือชื่อ (ในวันที่ข้างบน) ไว้เป็นสำคัญต่อหน้าพยาน สัญญาฉบับนี้จัดทำขึ้นเป็น 2 ฉบับ เพื่อเก็บไว้ฝ่ายละหนึ่งฉบับ